У јуну 2001. године, неколико мјесеци прије изласка албума „-{Invincible}-“, „-{Speechless}-“ је била међу неколико других пјесама које су ексклузивно приказане надлежнима из Џексонове издавачке куће, Епик Рекордс. Те остале пјесме биле су „-{Unbreakable}-“, „-{The Lost Children}-“, „-{Whatever Happens}-“, „-{Break of Dawn}-“, „-{Heaven Can Wait}-“ и „-{Privacy}-“, и све су се нашле на албуму. Роџер Фридмен, „Фокс њуз“ (), извијестио је да су се запосленима допали прегледани снимци. Директор Епик рекордса, Дејв Глу, изјавио је: „Изврсно је и невјероватно. Мајкл пјева боље него икад. Баладе! Баладе су прелијепе и све су ту.“ „-{Speechless}-“ је исте године издата као промотивни сингл. Ремиксована верзија пјесме „-{You Rock My World}-“ на којој се појављује репер Џеј-Зи, послужила је као Б-страна сингла. Након Џексонове смрти, снимак на ком извођач пјева „-{Speechless}-“ објављен је у склопу „-{Michael Jackson's This Is It}-“, комерцијално успјешног документарног концертног филма који се бави његовим припремама за концерте у Лондону.